Татар филармониясендә ноябрь аенда булачак чаралар (АФИША)

	Алдагы айлар кебек үк Татар филармониясендә ноябрь дә төрле жанрдагы чараларга бай булачак. III Халыкара «Джазлы Казан» фестивале тәмамланды, ләкин филармониядә джаз музыкасы тынмый. 	  2 ноябрьдә казанлылар «Даниил Крамер белән джаз кичәләре» абонементында Антон Румянцев (саксофон), Даниил Крамер (фортепиано, клавишалар), Евгений Аноев (бәрмә уен кораллары), Анатолий Кожаев (контрабас), Роман Дмитриевны (фортепиано) ишетәчәк. Джаз темасын 11 ноябрьдә ТР Филармония джаз - оркестрының (баш дирижер – Татарстанның атказанган сәнгать эшлеклесе Анатолий Василевский) «А нам все равно!» дип аталган театрлашкан концерты дәвам итә. Ул Леонид Гайдай кинокомедияләрендәге музыкага нигезләнеп төзелгән һәм «Кино музыкасы» абонементы кысаларында уза. “Россия джазы осталары” абонементында 23 ноябрьдә Россия музыканты Аркадий Шилклопер (валторна, альп өрмә уен коралы) һәм Америкадан килгән Вадим Неселовский (фортепиано) чыгыш ясаячак Концертның исеме – «Last snow». 27 ноябрьдә Филармония джаз оркестрының балалар өчен «Саксофон бәйрәм итә» концерты. Ноябрь, менә икенче ел инде, Рөстәм Яхин исемендәге классик музыка фестивале уза торган ай да. Быелгы фестиваль бөек композиторның 95- еллыгына атап уздырыла. Фестиваль 3 ноябрьдә Россиянең халык артисты Сергей Захаров концерты белән ачылырга тиеш иде. Артистның авырып китүе сәбәпле конерт 18 гыйнварга күчерелде. 12 ноябрьдә фестиваль кысаларында музыкант, СССРның халык артисты Элисо Вирсаладзе чыгышы. II классик музыка фестивале 25 ноябрьдә Рөстәм Абязов җитәкчелегендәге «La Primavera» оркестры, Рэм Урасин, Альбина Шаһиморатова, Идрис Газиев, Резидә Галимова, Георгий Ибушев, Филүс Каһиров, Артур Исламов, Эльза Заяри, Екатерина Молодцова һәм башка җырчылар катнашындагы Гала-концерт белән төгәлләнә. 
	---	
Татар дәүләт филармониясе

	№ --- | 02.11.2016	


